
Къурмэн махуэшхуэм ирихьэлIэу
Къэбэрдей-Балъкъэр Республикэм и Iэтащхьэ Къанокъуэ Арсен цIыхухэм
зэрызахуигъазэр
Къэбэрдей-Балъкъэрым ис муслъымэнхэм си гуапэу сохъуэхъу Къурмэн махуэшхуэмкIэ.
Ди цIыхубэм я зэхэщIыкIым къыгуэхыпIэ имыIэу пыщIа, гурыщIэ къабзэхэм, цIыхур гущIэгъумрэ псапэмрэ зэрахущIэкъум, гуапагъэм, акъылым, захуагъэм я лъэщагъым и дамыгъэу щыт а махуэшхуэр дуней псом тет муслъымэн мелуанищэхэм гъэ къэс ягъэлъапIэ. А хъугъуэфIыгъуэхэм зэи мыкIуэдыжын мыхьэнэ яIэщ. Дэ пщIэшхуэ худощI ахэр хъумэнымрэ гъэбэгъуэнымрэ, цIыхубэм зэхэщIыкI лъагэ егъэгъуэтыным, дин зэмылIэужьыгъуэхэм, цIыхухэм яку дэлъ мамырыгъэмрэ зэгурыIуэныгъэмрэ республикэм щыгъэбыдэным хуэгъэзауэ Къэбэрдей-Балъкъэр Республикэм и Муслъымэнхэм я дин IуэхущIапIэм иригъэкIуэкI лэжьыгъэм.
Муслъымэнхэм, Къэбэрдей-Балъкъэрым ис псоми мамырыгъэ, фIыгъуэ, ефIэкIуэныгъэ яIэну сохъуэхъу.
